text: Gizmo er Danmarks sødeste
  24 juli 2013 kl. 07.41
  Hunden Gizmo fra Kolding er Danmarks sødeste kæledyr. Foran 1.000 andre kæledyr vandt Gizmo prisen som Danmarks sødeste.
  Gizmo er af racen Lhasa apso. Oprindeligt stammer den fra højsletterne i Tibet, hvor den har været brugt som selskabs- og vagthund ved tibetanske klostre. Den lille hund kaldes også ?Den lille løvehund?
  Danmarks sødeste kæledyr blev afholdt af butikskæden Petworld. Alle kæledyrsejere har i butikkerne haft mulighed for at få deres kæledyr fotograferet, og derefter er de blevet lagt til bedømmelse på Facebook, hvor Gizmo altså sejrede.
  - Vi synes, han er ret fotogen, så vi havde ret store ambitioner, og vi håbede da også, han kunne vinde, men vi havde nok alligevel ikke regnet med det, siger Gitte Møller Lange, ?mor? til Gizmo.
  På andenpladsen kom Tulle ? en hund fra Viborg, mens tredjepladsen gik til katten Wendy.
  Se mere i TV SYD klokken 19.30, hvor Gizmo er på besøg
  